Berlingske Tidende, 1833-08-31
Paris, den 21de August. Et af vore bedste Blade, kle Temp, indeholder i Dag følgende interessante Statistik af Partierne i Portugal. - Et egent ligt republicanskt Partie existerer ikke i Portugal. Nogle Theore tilere bevare vel endnu deres gamle Hengivenhed for den forrige Cortes-Constitution; men det kan ikke paastaaes, at de skulde findes i tilstrækkelig Mængde, for at gjøre hiin qvasirepublikanske Constitution, eller selve den rene Republik, til Løsenet, og vove noget Forsøg paa at kalde den til Live. Man har vel atter talet meget om et Partie, for hvilket General Saldanha stod i Spidsen, og hvilket man beskrev som en hellig Skare til Vær for en forestaaende reenedemocratisk Constitution; men ved at raisonnere saaledes tager man aldeles Feil i sin Dom om denne indflydelsesrige Mands personlige Characteer. General Saldanhaer en brav Mand og tapper Soldat, men ikke skikket til at stille sig i Spidsen for et politisk System, hvorefter han ingenlunde tragter. - Derimod er det constitutionelle Partie meget talrigt, og indbefatter den meest oplyste og i enhver Henseende bedste Deel af Nationen. Den Deel af den høiere Adel, som er uafhængige Kjøbmændene i Søestæderne, Medlemmerne af de forhenværende Universiteter (disse Jnstituter ere vel blevne ophævede af Don Miguel, men de Jndividuer, som hørte til dem, ere dog blevne de samme), den største Deel af de høiere Sæcular=Geistlige, og mange af Armeens Officeerer, som ved Gunstbeviisninger og Fælledskab i Forbrydelser, men dog ikke aldeles uden Følelse af Sambittighedsnag, og altsaa endnu ikke for bestandig, ere knyttede til den unge Tyrann. - alle disse ere de for en constitutioner Regjeringsform i Portugal gunstige Elementer. Til hine Jndividner kunne endnu føjes de Landmænd, som ere Selveiere, men hvis Tal desværre ikke er stort, og de Forpagtere, der have Jorder i Brug, som tilhøre den liberalere Deel af Adelen eller rige Kjøbmænd, der have sat deres Penge i Landeiendomme. - Temmelig talrigt er fremdeles de Vankelmodiges Partie; dette bestaaer af de Adelige, der ere misundelige over det ved Dor Pedros Charte creerede Pairskabs Prærogativer; tildeels af det høje Cleriste, som svæver i Frygt for sine Privilegier og Pensioner, begge disse Classer ere rede til at hylde Constitutionens Sag, naar de kun erholde Garantie); af Jordbrugerne, som vel formedelst Standsningen i Handel og Vandel og den ringe Grad af Opmuntring, deres Arbeidsomhed finder, ikke ere stemte Paa det allerbedste imod de absolute Magthavere, men dog nære en høi Grad af Mistillid til enhver anden Regjeringsform, og kun ville forsvare Constitutionen, naar de see, at den forbedrer deres Stilling; endelig Soldaterne, denne udannede Hob, der her, som i alle Stater og i enhver Crisis, lade sig lede at det Jndtryk, som uforudseete Begivenheder gjøre paa dem, af deres Foresattes Exempel og af en med Snildhed haandhævet Jndflydelse. - Til det reent, absolutistiske Partie høre Klosterne og Corporationerne, som frygter for deres Godsers leventnelle Salg; de ubemidlede Adelige, som leve af Hoffets Naade, og have comprommitteret sig ved Fjendskab imod den constitutionelle Sag; de talrige Embedsmænd ved Administrationsvæsenet overhovedet, og i Finantsfaget i Særdeleshed, der, som Følge af den uregelmæssige Statsbestyrelse, have dynget Underslæb paa Underslæb, næsten hele Justits=Personalet, der bestaaer af samvittighedsløse Jndividuer, som ere venale og vante til at leve af Misbrug og forældede Privilegier; Tiggerne, Vagabonderne og Dagleierne, der snart sælge sig for en øjeblikkelig Løn, snart paa Landeveiene strække en halvt bedende, halvt truende Haand imod den Reisende, snart hele foran Klosterne, og som alle ere bange for en regelmæssig og aarvaagen Regjering; saadanne Jnteressentskaber og Private, som have Fordeel af at beholde deres odisse Monopoler, endelig alle de Landboere, der ere stavnsbundne til det absolutiske Cleristes Godser, og ikke kjende noget bedre Lod, end deres hidtil havte. -Man seer af det Ovenanførte, at de Elementer, der ere Constitutionen fjendske, kunne være farlige, om ikke formedelst deres intensive Styrke, saa dog formedelst deres numeriske Masse; paa den anden Side kan en stor Mængde hidtil kolde, frygtsomme og mistroiske Jndividuer ikkun ved vise Concessioner vindes for den constitutionelle Regjerings Sag. Det Portugisiske Regentskab har derfor intet andet Middel til at samle et com part og hengivent Partie omkring sig, end grundigt Studium af hver enkelt Mands Stemning og Tarv, og hurtig og ærlig Opfyldelse af sine conciliatoriske Tilsagn. Portugal er endnu ikke modent for en aldeles conseqvent Liberalismes Jnstitutioner. Et Charte, som Don Pedros, der grunder sig paa nogle almindelige Principier for Statsbestyrelsen, og aabner en ønskelig Udsigt til materielle Forbedringer ved alle Jnteressers Deelagtighed i National-Repræsentationen, - dette er det, man strax bør vælge til Basis, uden forud at binde Hænderne paa sig med Hensyn til muelige Modificationer deri, efter Undersaatternes Tilbøielighed og Tarv. Da Regentinden den 31te Juli 1826 lod dette Charte proclammeres og besværges, erklærede Patriarchen af Lissabon og Erkebispen af Braga, som det høje Cleristes Organer, deres Underordnede og Folket i Almindelighed, at Aanden i hiin Constitution stemmede overeens med Nationens Jnteresser, og ikke var i Strid med Kirkens Dogmer. Ogsaa Adelen underkastede sig den. Men snart endte baade Geistlige og Adel den Ryggen, fordi Constitutionens Anvendelse havde gjort opmærksom paa nogle Mangler og Ufuldkommenheder, hvorved de troede sig præjudicerede. Den Erfaring, man da gjorde, bør tjene det nu indsatte Regentskab til en gavnlig Advarsel, og i Constitutionen, der jo selv angiver Midlerne til eventuelle Modificationer i den, maa det opdage en Udvei til Partiernes Forsyning. Er dette skeet, saa maa Donna Marias Regjering søge en Garantie for dens Varighed i virksom Fremme af materielle Forbedringer. Regentskabet synes saa meget mere egnet til denne Tendents, som de Jndividuer, af hvilke det kommer til at bestaae, have under deres Ophold i den Europæiske Civilisations Focus, i Frankrige og England, havt Leilighed til at gjøre sig fortroelige med de Jdeer, der føre til dette Maal.